PMIndiaData/PMIndiaSum huggingface dataset:
પ્રધાનમંત્રીનાં મુખ્ય સચિવ નૃપેન્દ્ર મિશ્રનો વિદાય સમારંભ

પ્રધાનમંત્રી શ્રી નરેન્દ્ર મોદીએ આજે 7, લોક કલ્યાણ માર્ગ પર આયોજિત એક સમારંભમાં પોતાનાં મુખ્ય સચિવ શ્રી નૃપેન્દ્ર મિશ્રને વિદાય આપી હતી. આ સમારંભમાં વિવિધ કેન્દ્રીય મંત્રી અને વરિષ્ઠ સરકારી અધિકારીઓ ઉપસ્થિત હતાં. શ્રી મિશ્રને અમૂલ્ય ખજાનો ગણાવીને પ્રધાનમંત્રીએ એમની સાથે છેલ્લાં પાંચ વર્ષની સફરને યાદ કરી હતી. તેમણે મુખ્ય સચિવની મહેનતુ પ્રકૃતિ, કાર્ય પ્રત્યે સમર્પણની ભાવના અને એક સિવિલ સેવક સ્વરૂપે એમની અનુકરણીય કારકિર્દીની પ્રશંસા કરી હતી. તેમણે અનેક ઉદાહરણો રજૂ કર્યા હતાં, જેમાં શ્રી મિશ્રએ પોતાનાં બહોળા અનુભવને પ્રદર્શિત કર્યો હતો. પ્રધાનમંત્રીએ જણાવ્યું હતું કે, શ્રી મિશ્ર એક સક્ષમ અને અનુભવી અધિકારી છે, જે સંઘર્ષનાં સમાધાનમાં માહેર છે. ભવિષ્ય માટે ઘણી શુભકામનાઓ આપીને પ્રધાનમંત્રીએ ભારતમાં વહીવટી યોગદાનમાં બહોળું પ્રદાન કરવા બદલ મુખ્ય સચિવનો આભાર માન્યો હતો. મુખ્ય સચિવે ન્યૂ ઇન્ડિયા બનાવવાનાં સ્વપ્નની દિશામાં કામ કરવાની તક આપવા બદલ પ્રધાનમંત્રીનો આભાર માન્યો હતો. તેમણે પ્રધાનમંત્રીની લક્ષ્ય પર ધ્યાન કેન્દ્રિત કરનારી, ટેકનોલોજીનાં પ્રેમી અને માનવીય દૃષ્ટિકોણ ધરાવતી વ્યક્તિ તરીકે પ્રશંસા કરી હતી. તેમણે સંપૂર્ણ સરકારી વહીવટી તંત્રને આગ્રહપૂર્વક ન્યૂ ઇન્ડિયાનાં પ્રધાનમંત્રીનાં સ્વપ્નને સાકાર કરવા માટે કામ કરવા જણાવ્યું હતું.
મંત્રીમંડળે જમ્મુ અને કાશ્મીર પુનર્ગઠન ધારા, 2019ની કલમ 74 સાથે  કાયદાની કલમ 73 હેઠળ આદેશ જાહેર કરવા ભારત સરકારનાં (કાર્યવાહી કરવાનાં) નિયમો, 1961નાં નિયમ 12 હેઠળ મંજૂર કરેલી દરખાસ્તને કાર્યોત્તર મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારતનાં રાષ્ટ્રપતિ દ્વારા જમ્મુ અને કાશ્મીર પુનર્ગઠન ધારા, 2019ની કલમ 73 હેઠળ કથિત કાયદાની કલમ 74 સાથે જાહેર કરેલા આદેશોને કાર્યોત્તર મંજૂરી આપી હતી. સંસદની ભલામણ પર રાષ્ટ્રપતિએ ભારતીય બંધારણની કલમ 370 હેઠળ જાહેરનામું બહાર પાડ્યું હતું તથા જમ્મુ અને કાશ્મીર પુનર્ગઠન ધારા, 2019ને મંજૂરી આપી હતી. એ મુજબ, જમ્મુ અને કાશ્મીર રાજ્યનું પુનર્ગઠન 31 ઓક્ટોબર, 2019થી આ રીતે થયું હતું – રાજ્યમાંથી જમ્મુ અને કાશ્મીર તથા લદ્દાખ એમ બે કેન્દ્રશાસિત પ્રદેશ બનાવવામાં આવ્યાં છે. 31 ઓક્ટોબર, 2019થી જમ્મુ અને કાશ્મીર પુનર્ગઠન ધારો, 2019 અમલમાં આવ્યા પછી અગાઉનું જમ્મુ અને કાશ્મીરનું રાજ્ય જમ્મુ અને કાશ્મીરમાં વિધાનસભા સાથે કેન્દ્રશાસિત પ્રદેશ અને ધારાસભા વિના લદ્દાખ કેન્દ્રશાસિત પ્રદેશમાં પુનર્ગઠિત થયું છે. ભારતીય બંધારણની કલમ 356 હેઠળ અગાઉનાં જમ્મુ અને કાશ્મીર રાજ્યમાં 18 ડિસેમ્બર, 2018નાં રોજ રાષ્ટ્રપતિ શાસન લાદવામાં આવ્યું હતું. ભારતીય બંધારણની કલમ 356 કેન્દ્રશાસિત પ્રદેશોમાં લાગુ પડતી નથી એટલે 31 ઓક્ટોબર, 2019નાં રોજ રાષ્ટ્રપતિ શાસન ઉઠાવી લેવામાં આવ્યું હતું. જમ્મુ અને કાશ્મીરના નવા કેન્દ્રશાસિત પ્રદેશમાં ધારાસભા અસ્તિત્વમાં ન હોવાથી કોઈ પણ બંધારણીય શૂન્યાવકાશ ટાળવા રાજ્યપાલનાં રિપોર્ટને આધારે અગાઉનાં જમ્મુ અને કાશ્મીર રાજ્યમાં જમ્મુ અને કાશ્મીર પુનર્ગઠન ધારા, 2019ની કલમ 73 હેઠળ રાષ્ટ્રપતિ શાસન જમ્મુ અને કાશ્મીરનાં કેન્દ્રશાસિત પ્રદેશમાં લાદવામાં આવ્યું હતું. રાષ્ટ્રપતિએ 31 ઓક્ટોબર, 2019નાં રોજ જમ્મુ અને કાશ્મીર પુનર્ગઠન ધારા, 2019ની કલમ 74 અંતર્ગત જમ્મુ અને કાશ્મીરનાં કેન્દ્રશાસિત પ્રદેશનાં સંગઠિત ભંડોળમાંથી ખર્ચને મંજૂરી આપવા આદેશ જાહેર કર્યો હતો.
મંત્રીમંડળે આંધ્રપ્રદેશ, પશ્ચિમ બંગાળ અને મહારાષ્ટ્રમાં ત્રણ નવી એમ્સ માટે ડિરેક્ટરની ત્રણ પોસ્ટ ઊભી કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિય મંત્રીમંડળની બેઠકમાં આંધ્રપ્રદેશમાં ગન્ટુર નજીક મંગલગિરી, પશ્ચિમ બંગાળમાં કલ્યાણી અને મહારાષ્ટ્રમાં નાગપુરમાં ત્રણ નવી એમ્સ માટે પૂર્વ-સંશોધિત સ્કેલ રૂ. 80,000 (ફિક્સ્ડ) (ઉપરાંત એનપીએ સીલિંગ મર્યાદા 85000)માં ડિરેક્ટર્સની ત્રણ પોસ્ટ ઊભી કરવા મંજૂરી આપી હતી. એમ્સ કાયદા, 1956માં થયેલા સુધારા મુજબ એમ્સ (સુધારા) કાયદો, 2012 મુજબ, ઇન્સ્ટિટ્યૂટમાં એક ચીફ એક્ઝિક્યુટિવ ઓફિસર હશે. તેમની નિમણૂક ઇન્સ્ટિટ્યૂટનાં ડિરેક્ટર તરીકે થશે અને ઇન્સ્ટિટ્યૂટ દ્વારા તેમની નિમણૂક થશે, પણ તેમાં શરત એ છે કે ઇન્સ્ટિટ્યૂટનાં પ્રથમ ડિરેક્ટરની નિમણૂક કેન્દ્ર સરકાર દ્વારા થશે. ડિરેક્ટર ઇન્સ્ટિટ્યૂટ અને ગવર્નિંગ બોડીનાં સેક્રેટરી તરીકે કામ કરશે તેમજ ત્રણ એમ્સની યોગ્ય કામગીરી અને સંચાલનમાં મદદ કરશે. પોસ્ટ તાત્કાલિક ધોરણે યોગ્ય પ્રક્રિયાનું અનુસરણ કરીને ભરવામાં આવશે. ડિરેક્ટરની પોસ્ટ માટે વેતન પૂર્વ-સંશોધિત સ્કેલ રૂ. 80,000 (ફિક્સ્ડ) (ઉપરાંત એનપીએ ટોચ મર્યાદા 85000) છે. છઠ્ઠાં કેન્દ્રિય પગાર પંચ મુજબ, ડિરેક્ટરની દરેક પોસ્ટ માટે વાર્ષિક નાણાકીય વળતર આશરે રૂ. 25 લાખ હશે. પૃષ્ઠભૂમિ કેન્દ્રિય નાણાં મંત્રીએ વર્ષ 2014-15નાં તેમનાં બજેટ ભાષણમાં આંધ્રપ્રદેશ, પશ્ચિમ બંગાળ, મહારાષ્ટ્ર અને ઉત્તરપ્રદેશમાં ચાર નવી એમ્સની સ્થાપના કરવાની જાહેરાત કરી હતી. મંત્રીમંડળે આંધ્રપ્રદેશમાં ગન્ટુર નજીક મંગલગિરીમાં, પશ્ચિમ બંગાળમાં કલ્યાણીમાં અને મહારાષ્ટ્રમાં નાગપુરમાં નવી એમ્સ સ્થાપના કરવા માટે મંજૂરી આપી હતી. આ માટે 07.10.15નાં રોજ રૂ. 4949 કરોડનાં ખર્ચને મંજૂરી આપવામાં આવી છે. આ ત્રણ એમ્સની સ્થાપના પ્રધાનમંત્રી સ્વાસ્થ્ય સુરક્ષા યોજના (પીએમએસએસવાય)નો ભાગ છે. પ્રધાનમંત્રી સ્વાસ્થ્ય સુરક્ષા યોજના (પીએમએસએસવાય)ની જાહેરાત વર્ષ 2003માં થઈ હતી, જેનો ઉદ્દેશ વાજબી/ભરોસાપાત્ર ટર્શરી હેલ્થકેર સેવાઓની ઉપલબ્ધતામાં પ્રાદેશિક અસંતુલન દૂર કરવાનો તથા દેશમાં ગુણવત્તાયુક્ત મેડિકલ એજ્યુકેશન માટેની સુવિધા વધારવાનો છે. પીએમએસએસવાય બે ઘટક ધરાવે છેઃ (1) એમ્સ જેવી સંસ્થાઓની સ્થાપના કરવી (2) સરકારી મેડિકલ કોલેજો/સંસ્થાઓને અપગ્રેડ કરવી. આ યોજના હેઠળ એમ્સની સ્થાપના ભુવનેશ્વર, ભોપાલ, રાયપુર, જોધપુર, ઋષિકેષ અને પટણામાં થઈ છે, ત્યારે રાયબરેલીમાં એમ્સની કામગીરી ચાલી રહી છે. ઉપરાંત નાગપુર (મહારાષ્ટ્ર), કલ્યાણી (પશ્ચિમ બંગાળ) અને મંગલગિરી (આંધ્રપ્રદેશમાં ગન્ટુર નજીક) એમ ત્રણ એમ્સને વર્ષ 2015માં મંજૂરી આપવામાં આવી છે અને વર્ષ 2016માં ભટિન્ડા અને ગોરખપુરમાં બે તથા વર્ષ 2017માં અસમમાં એક એમ્સની સ્થાપના કરવાની મંજૂરી આપવામાં આવી છે. નાગપુર (મહારાષ્ટ્ર), કલ્યાણી (પશ્ચિમ બંગાળ) અને ગન્ટુરમાં મંગલગિરી (આંધ્રપ્રદેશ)માં ત્રણ નવી એમ્સને કાર્યરત કરવા માટે ફેકલ્ટી અને નોન-ફેકલ્ટી પોઝિશન ભરવા અને ભૌતિક માળખું ઊભું કરવા જરૂરી તમામ પગલાં લેવામાં આવ્યાં છે. મંત્રીમંડળમાં લેવાયેવા નિર્ણય મુજબ, ગ્લોબલ બિડને આધારે આ ત્રણ એમ્સ માટે ડિઝાઇન કન્સલ્ટન્ટની નિમણૂક કરવામાં આવી છે. આ એમ્સ માટે માસ્ટર પ્લાનને અંતિમ ઓપ આપવામાં આવ્યો છે. વિસ્તૃત ડિઝાઇન તૈયાર કરવામાં આવી રહી છે. ખર્ચ વિભાગ સાથે ચર્ચાવિચારણા હાથ ધરીને ફેકલ્ટી અને નોન-ફેકલ્ટી પોઝિશન ઊભા કરવાની દરખાસ્ત છે.
ગોરખા જનમુક્તિ મોર્ચાના પ્રતિનિધિમંડળે પ્રધાનમંત્રીની મુલાકાત લીધી

દાર્જિલિંગના લોકસભા સાંસદ શ્રી એસ. એસ. અહલુવાલિયાના નેતૃત્વમાં ગોરખા જનમુક્તિ મોરચા પ્રતિનિધિમંડળના સભ્યોએ આજે (17 ડિસેમ્બર, 2015) પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રતિનિધિમંડળે પ્રધાનમંત્રીની સાથે પોતાની માંગોથી સંબંધિત વિભિન્ન પાસાઓ પર વિચાર વિમર્સ કર્યા તથા તેમને એ માંગો પર સહાનુભૂતિપૂર્વક વિચાર કરવા માટે આગ્રહ કર્યો.
પ્રધાનમંત્રી આવાસ યોજના હેઠળ મધ્યમ આવક જૂથ માટે ક્રેડિટ લિન્ક્ડ સબસીડી સ્કીમ હેઠળ વ્યાજ પર સબસીડી મેળવવાની પાત્રતા માટે ઘરના કાર્પેટ એરિયામાં વધારાને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પ્રધાન મંત્રી આવાસ યોજના (શહેરી વિસ્તારો માટે) હેઠળ મધ્યમ આવક જૂથ (એમઆઈજી) માટે ક્રેડિટ લિન્ક્ડ સબસીડી સ્કીમ (સીએલએસએસ) હેઠળ વ્યાજ પર સબસીડી મેળવવાની પાત્રતા માટે ઘરનાં કાર્પેટ એરિયામાં વધારાને મંજૂરી આપી છે. યોજનાનો અવકાશ, વ્યાપ અને પ્રસાર વધારવા માટે કેબિનેટે આ બાબતોને મંજૂરી આપી : સીએલએસએસની મધ્યમ આવક જૂથ 1 (એમઆઈજી – 1) શ્રેણીમાં કાર્પેટ એરિયા હાલના 90 ચોરસ મીટરથી વધારીને 120 ચોરસ મીટર કરવો અને સીએલએસએસની એમઆઈજી – 2 શ્રેણી હેઠળ કાર્પેટ એરિયા હાલનાં 110 ચોરસ મીટરથી વધારીને 150 ચોરસ મીટર કરવો, અને આ ફેરફારો એમઆઈજી માટે સીએલએસએસનાં અમલીકરણની તારીખ 01.01.2017ના રોજથી અમલી બનાવવા. શહેરમાં રહેઠાણોની ખેંચનાં પડકારને પહોંચી વળવા મધ્યમ આવક જૂથ ધરાવતાં પરિવારો માટે સીએલએસએસ હકારાત્મક પગલું છે. મધ્યમ આવક જૂથના લોકોને વ્યાજની સબસીડી યોજનાના લાભ મેળવવા સક્ષમ બનાવવા માટે પણ આ એક મહત્વનું પગલું છે. એમઆઈજી માટેની સીએલએસ યોજના મધ્યમ આવક ધરાવતા જૂથના બે ખંડોને આવરી લે છે – વાર્ષિક રૂ. 6,00,001થી રૂ. 12,00,000 ની આવક ધરાવતા પરિવાર (એમઆઈજી-1) અને રૂ. 12,00,001થી રૂ. 18,00,000 ની આવક ધરાવતા પરિવાર (એમઆઈજી-2). એમઆઈજી-1માં રૂ. 9 લાખ સુધીની લોનની રકમ પર 4% વ્યાજની સબસીડી અપાય છે, જ્યારે એમઆઈજી-2 હેઠળ રૂ. 12 લાખ સુધીની લોનની રકમ પર 3 ટકા વ્યાજની સબસીડી અપાય છે. લોનના મહત્તમ 20 વર્ષના સમયગાળા અથવા તો ખરેખર સમયગાળો, બેમાંથી જે ઓછું હોય તેના 9% એનપીવી પર વ્યાજની સબસીડીની ગણતરી થાય છે. રૂ. 9 લાખ અને રૂ 12 લાખથી વધુ રકમની હાઉસિગ લોન વ્યાજની સબસીડીને પાત્ર નથી. મધ્યમ આવક ધરાવતા જૂથ માટે સીએલએસ યોજના 31.03.2019 સુધી અમલમાં છે. અસર કાર્પેટ એરિયાની મર્યાદા વધારીને 120 ચોરસ મીટર અને 150 ચોરસ મીટર કરવામાં આવી તે વાજબી વધારો ગણી શકાય અને સામાન્ય રીતે આટલું ક્ષેત્રફળ ધરાવતાં મકાનોનાં બજાર, યોજનામાં દર્શાવેલી આવકની બે શ્રેણી હેઠળના એમઆઈજીના પરિવારોને આવરી લે છે. કાર્પેટ એરિયામાં વધારાને પગલે મધ્યમ આવક જૂથની શ્રેણીના લોકોને ડેવલપર્સના પ્રોજેક્ટોમાં વધુ બહોળી પસંદગી મળી શકશે. કાર્પેટ એરિયા વધવાને કારણે એફોર્ડેબલ હાઉસિંગ સેગ્મેન્ટ (પરવડે તેવાં મકાનોની શ્રેણી)માં બંધાઈને તૈયાર હોય તેવાં મકાનોના વેચાણમાં વધારો થશે. પૂર્વભૂમિકા : 31.12.2016ના રોજ પ્રધાનમંત્રીએ રાષ્ટ્રને સંબોધન કરતી વેળાએ ગરીબોને હાઉસિંગ લોન તેમજ મધ્યમ આવક જૂથ (એમઆઈજી)ના લોકોને હાઉસિંગ લોન માટે વ્યાજની નવી સબસીડી ઉપલબ્ધ કરાવવા જેવા વધારાના લાભોની જાહેરાત કરી હતી, આ પગલે મકાન અને શહેરી બાબતો અંગેના મંત્રાલયે પ્રધાનમંત્રી આવાસ યોજના (શહેરી વિસ્તાર માટે) હેઠળ મધ્યમ આવક જૂથના લોકો માટે ક્રેડિટ લિન્ક્ડ સબસીડી સ્કીમ (એમઆઈજી માટે સીએલએસએસ) 01.01.2017ના રોજથી અમલી બનાવી હતી.
મંત્રીમંડળે કૃષિ અને મત્સ્ય ક્ષેત્રમાં ભારત અને કોલંબિયા વચ્ચે થયેલા સમજૂતી કરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે કૃષિ અને મત્સ્ય ક્ષેત્રમાં ભારત અને કોલંબિયા વચ્ચે થયેલા સમજૂતી કરાર (એમઓયુ)ને મંજૂરી આપી છે. આ એમઓયુ કૃષિ અને મત્સ્ય ક્ષેત્રોનાં નીચેનાં ક્ષેત્રોમાં સહકાર સ્થાપિત કરવાની જોગવાઈ ધરાવે છેઃ 1. કૃષિની નવીન પદ્ધતિઓ/અભિગમો 2. કૃષિમાં નવું યાંત્રિકીકરણ, • કૃષિ ઉત્પાદનોનાં માર્કેટિંગનાં સફળ મોડલો, 1. બિયારણનાં ઉત્પાદન માટે કૃષિ ક્ષેત્રમાં કાર્યરત કંપનીઓ સાથે જોડાણમાં વિવિધ પ્રોજેક્ટ વિકસાવવા, 2. બાગાયતી ખેતીમાં નવીન ઉત્પાદન મોડલ અને મૂલ્ય સર્જન પ્રક્રિયાઓ (શાકભાજી, ફળફળાદિ અને ફૂલો), 3. માહિતીનું આદાનપ્રદાન/એસપીએસ નિષ્ણાતોની એકબીજાનાં દેશોની મુલાકાતો, • જેટ્રોફા અને કરાયા, • તેલીબિયા અને તાડનાં તેલમાં સંશોધનમાં સહકાર, 1. દરિયાઈ ઔદ્યોગિક માછીમારી, એક્વા-કલ્ચર અને મત્સ્યનાં ક્ષેત્રમાં સંશોધન અને તાલીમ, 2. નાનાં અને મોટા પશુઓ (ગાય, ઘેટા, બકરાં) અને ડુક્કરની ઉત્પાદકતા, રોગો અને નિદાન તથા 3. પોર્ક પ્રોસેસિંગ અને મૂલ્ય સંવર્ધન. આ એમઓયુ અંતર્ગત આગામી બે વર્ષ માટે કાર્યયોજના તૈયાર કરવા/તેને અંતિમ ઓપ આપવા સંયુક્ત કાર્યકારી જૂથ (જેબ્લ્યુજી) રચવામાં આવશે, ત્યારે એ ગાળા દરમિયાન વિશેષ કામગીરી/પ્રવૃત્તિઓ હાથ ધરવામાં આવશે. આ એમઓયુ શરૂઆતમાં પાંચ વર્ષનાં ગાળા માટે માન્ય હશે અને બંને પક્ષો તેને રદ કરવાની ઇચ્છા/ઇરાદો વ્યક્ત ન કરે ત્યાં સુધી પછીનાં પાંચ વર્ષનાં ગાળા માટે ઓટોમેટિક રિન્યૂ થશે.
પ્રધાનમંત્રીએ ‘મન કી બાત 2.0’ના 9મા એપિસોડમાં ચર્ચા કરી

પ્રધાનમંત્રી શ્રી નરેન્દ્ર મોદીએ ‘મન કી બાત 2.0’ના નવમા એપિસોડમાં દેશવાસીઓ સાથે વાત કરતા જણાવ્યું હતું કે, ભારતના યુવાનો વિજ્ઞાન અને ટેકનોલોજીમાં ખૂબ રસ લઇ રહ્યા છે. યુવાનોના આ ઉત્સાહની પ્રશંસા કરતા તેમણે જણાવ્યું હતું કે, “હું જ્યારે ચંદ્રયાન -2 વખતે બેંગલુરુમાં હતો ત્યારે, હું ત્યાં ઉપસ્થિત બાળકોમાં અત્યંત ઉત્સાહ અને ઉંમગનો સાક્ષી બન્યો હતો. કોઇપણ ખૂણેથી તેમનામાં આળસના કોઇ જ લક્ષણો દેખાતા નહોતા. આ મિશન વખતે તેઓ આખી રાત જાગ્યા હતા. વિજ્ઞાન, ટેકનોલોજી અને નાવીન્યતાની વાત આવે ત્યારે કોઇપણ વ્યક્તિ તેમનામાં જોવા મળેલી જિજ્ઞાસાને ક્યારેય ભૂલી શકે નહીં.” મન કી બાતમાં પોતાના વિચારો જણાવતા પ્રધાનમંત્રીએ આજે જણાવ્યું હતું કે, બાળકો અને યુવાન લોકોમાં રહેલા આ ઉત્સાહને વેગ આપવા અને તેમનામાં રહેલા વિજ્ઞાન પ્રત્યેના ઉંમગને પ્રોત્સાહન આપવા માટે, તાજેતરમાં શ્રીહરિકોટા ખાતે રોકેટ લોન્ચિંગ જોવા માટે સુવિધા ઉભી કરવામાં આવી હતી. આ સુવિધા સૌના માટે ખુલ્લી મુકવામાં આવી છે અને કોઇપણ સમયે ઑનલાઇન તેનું બુકિંગ કરાવી શકાય છે. તેમણે શાળાઓના આચાર્યો અને શિક્ષકોને પણ વિનંતી કરી હતી કે, તેઓ આગામી સમયમાં આ સુવિધાનો લાભ લે. આ સંદર્ભમાં, તેમણે -32 વિમાને 10% ભારતીય જૈવ ઇંધણના મિશ્રણ સાથે ઉડાન ભરી ત્યારે એક નવો ઇતિહાસ આલેખાયો હતો અને આ મિશ્રણ બંને એન્જિનમાં ઉપયોગમાં લેવાયું હોય તેવી આ પ્રથમ ઘટના હતી. તેમણે કહ્યું કે જૈવ- જેટ ઇંધણ અખાદ્ય ટ્રી બોર્ન તેલીબિયાંના તેલમાંથી તૈયાર કરવામાં આવ્યું હતું જે ભારતના વિવિધ જંગલ વિસ્તારોમાં ઉછરે છે. તેમણે ઉમેર્યું હતું કે, આ પ્રયાસોથી કાર્બન ઉત્સર્જનમાં તો ઘટાડો થશે જ સાથે-સાથે ક્રૂડની આયાત માટે અન્ય દેશ પર ભારતની નિર્ભરતા પણ ઘટશે.
પ્રધાનમંત્રીએ કોવિડ રસીકરણ અભિયાનના 150 કરોડની સિધ્ધિને પાર કરવા બદલ સાથી નાગરિકોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ કોવિડ રસીકરણ અભિયાનના 150 કરોડની સિધ્ધિને પાર કરવા બદલ સાથી નાગરિકોને અભિનંદન પાઠવ્યા છે. તેમણે એમ પણ કહ્યું કે ભારત એ તમામ લોકોનો આભારી છે જેઓ અમારા રસીકરણ અભિયાનને સફળ બનાવવા માટે કામ કરી રહ્યા છે. ટ્વીટ્સની શ્રેણીમાં, પ્રધાનમંત્રી કહ્યું; "રસીકરણના મોરચે એક અદ્ભુત દિવસ! 150 કરોડની સિધ્ધિને પાર કરવા બદલ અમારા સાથી નાગરિકોને અભિનંદન. અમારા રસીકરણ અભિયાને સુનિશ્ચિત કર્યું છે કે ઘણા લોકોના જીવન બચાવ્યા છે. તે જ સમયે, ચાલો આપણે બધા
સહકારીતા અને સંબંધિત ક્ષેત્રોમાં સહયોગ પર ભારત અને મૉરિશિયસ વચ્ચે અંતર સરકાર સમજૂતી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેબિનેટ મંત્રિમંડળે સહકારિતા અને સંબંધિત ક્ષેત્રોમાં સહયોગ પર ભારત અને મૉરિશિયસ વચ્ચે થયેલા અંતર સરકાર સમજૂતીને પોતાની સ્વીકૃતિ આપી દીધી છે. બંને દેશો વચ્ચે સમજૂતી પાંચ વર્ષ માટે લાગુ થશે, ત્યારબાદ આ સ્વતઃ જ આગળના પાંચ વર્ષ માટે વધારાશે. સમજૂતીથી લઘુ અને મધ્યાવધિ કાર્યક્રમોના માધ્યમથી એ ગતિવિધિઓમાં ભાગીદારીને પ્રોત્સાહન મળશે, જેનો સમજૂતીમાં ઉલ્લેખ કરાયો છે. આ સમજૂતીના ઉદ્દેશ્ય માટે બંને દેશને પારસ્પરિક સહમતિ દ્વારા એક કાર્યયોજના તૈયાર કરશે. પૃષ્ઠભૂમિ મૉરિશિયસ સરકારે એના દ્વારા સ્થાપિત સહકારિતા વિકાસ કોષ (સીડીએફ) અને ભારતીય રાષ્ટ્રીય સહકારિતા સંઘ (એસીયૂઆઈ) વચ્ચે એક સંસ્થાગત માળખું વિકસિત કરવામાં રસ દાખવ્યો છે, જેનાથી એનસીયૂઆઈના અનુભવનો સહકારિતા વિકાસમાં લાભ લઈ શકાય. સપ્ટેમ્બર 2012માં કૃષિ, સહકારિતા અને ખેડૂત કલ્યાણ વિભાગમાં એક સંયુક્ત બેઠકનું આયોજન થયું હતું, જેના એક વર્ષ બાદ (સપ્ટેમ્બર, 2013 સહકારી સંગઠનોના નીતિ નિયમોનું આદાન પ્રદાન, સૂચનાઓ અને તકનીકીની લેવડદેવડ, સંસ્થાગત સંબંધ વિકસિત કરવા અને આઈટીઈસી કાર્યક્રમના અંતર્ગત વિશેષજ્ઞ સમાયોજન માટે બંને દેશોની વચ્ચે સમજૂતીની સંભાવનાઓ પર ચર્ચા થઈ. મૉરિશિયસ સરકારના બે વરિષ્ઠ અધિકારીઓના એક પ્રતિનિધિમંડળે સહકારિતાના ક્ષેત્રમાં દ્વિપક્ષીય ભાગીદારીની સંભાવનાઓને શોધવા માટે ભારતની યાત્રા કરી.
ભારત અને ઈઝરાયેલ વચ્ચે ઔપચારિક રાજદ્વારી સંબંધોની સ્થાપનાની 30મી વર્ષગાંઠ પર પ્રધાનમંત્રી શ્રીનું વક્તવ્ય

તમામ ઈઝરાયેલી મિત્રોને ભારતથી નમસ્કાર અને શાલોમ. આજનો દિવસ આપણા સંબંધોમાં એક વિશેષ મહત્વ ધરાવે છે. 30 વર્ષ અગાઉ, આજના જ દિવસે, આપણી વચ્ચે ડિપ્લોમેટિક રિલેશન્સ સંપૂર્ણપણે સ્થાપિત થયા હતા. બંને દેશો વચ્ચે એક નવા અધ્યાયની શરૂઆત થઈ હતી. ભલે એ અધ્યાય નવો હતો પરંતુ આપણા બંને દેશોનો ઈતિહાસ ખૂબ જૂનો છે. આપણા લોકો વચ્ચે સદીઓથી ઘનિષ્ઠ નાતો રહ્યો છે. જેમકે ભારતનો મૂળ સ્વભાવ છે, સેંકડો વર્ષોથી અમારો યહૂદી સમુદાય ભારતીય સમાજમાં કોઈ ભેદભાવ વિના એક સૌહાર્દપૂર્ણ વાતાવરણમાં રહ્યો છે અને ઉછર્યો છે. તેણે અમારી વિકાસ યાત્રામાં મહત્વપૂર્ણ યોગદાન આપ્યું છે. આજે જ્યારે દુનિયામાં મહત્વપૂર્ણ પરિવર્તન થઈ રહ્યા છે, ભારત-ઈઝરાયેલ સંબંધોનું મહત્વ વધી ગયું છે. અને પારસ્પરિક સહયોગ માટે નવા લક્ષ્ય રાખવાનો આનાથી સારો અવસર બીજો કયો હોઈ શકે – જ્યારે ભારત પોતાની સ્વતંત્રતાની 75મી વર્ષગાંઠ આ વર્ષે મનાવી રહ્યું છે, જ્યારે ઈઝરાયેલ પોતાની સ્વતંત્રતાની 75મી વર્ષગાંઠ આગામી વર્ષે મનાવશે અને જ્યારે બંને દેશો પોતાના રાજદ્વારી સંબંધોની 30મી વર્ષગાંઠ મનાવી રહ્યા છે. 30 વર્ષના આ મહત્વપૂર્ણ પડાવ પર, હું આપ સૌને ફરીથી અભિનંદન આપું છે. મને પૂરો વિશ્વાસ છે કે ભારત-ઈઝરાયેલની દોસ્તી આવનારા દાયકાઓમાં પરસ્પરના સહયોગ માટે નવા વિક્રમો સ્થાપિત કરતી રહેશે. ધન્યવાદ, તોદા રબ્બા. " …
પ્રધાનમંત્રીએ કુપોષણની સમસ્યા ઘટાડવા હાથ ધરાયેલી વિવિધ પહેલોની સમીક્ષા કરી

પ્રધાનમંત્રી શ્રી નરેન્દ્ર મોદીએ શુક્રવારે ભારતમાં કુપોષણ અને તેની સાથે સંબંધિત સમસ્યાઓનું નિવારણ કરવા અને તેને ઘટાડવા માટે સરકારનાં પ્રયાસો અને તેની સમીક્ષા કરી હતી. આ ઉચ્ચ સ્તરીય સમીક્ષા બેઠકમાં પ્રધાનમંત્રી કાર્યાલય (પીએમઓ), નીતિ આયોગ અને અન્ય મંત્રાલયોનાં અધિકારીઓ હાજર રહ્યાં હતાં. બેઠકમાં કુપોષણ, અપર્યાપ્ત વિકાસ અને તેની સાથે સંબંધિત સમસ્યાઓની વર્તમાન સ્થિતિની સમીક્ષા થઈ હતી. તેમાં અન્ય કેટલાંક વિકાસશીલ દેશોનાં બાળકોમાં પોષણ વધારવા માટે હાથ ધરવામાં આવેલી સફળ પહેલોની ચર્ચાવિચારણા પણ થઈ હતી. પ્રધાનમંત્રીએ અપર્યાપ્ત વિકાસ, કુપોષણ, બાળકોનાં જન્મ સમયે ઓછું વજન અને એનિમિયાની સમસ્યાઓ ઘટાડવાનાં હેતુસર નક્કર કામગીરી કરવાની જરૂરિયાત પર ભાર મૂક્યો હતો. તેમણે ભારપૂર્વક જણાવ્યું હતું કે, વર્ષ 2022 સુધીમાં આ સમસ્યા માટે હાથ ધરવામાં આવેલી પહેલોનાં પરિણામો દેખાવા જોઈએ. ઉલ્લેખનીય છે કે, વર્ષ 2022માં દેશની આઝાદીની 75મી વર્ષગાંઠ ઉજવવામાં આવશે. આ માટે પોષણની પ્રગતિ માટે હાથ ધરવામાં આવેલી પહેલોનું રિયલ-ટાઇમ નિરીક્ષણ તેનાં પરિણામો મેળવવાની ચર્ચા થઈ હતી, ખાસ કરીને આ સમસ્યાઓ અતિશય પ્રમાણમાં ધરાવતા જિલ્લાઓમાં. વરિષ્ઠ અધિકારીઓએ કેન્દ્ર સરકારની સ્વચ્છ ભારત અભિયાન, મિશન ઇન્દ્રધનુષ, બેટી બચાવો-બેટી પઢાઓ તથા પ્રધાનમંત્રી માતૃવંદન યોજના વગેરે જેવી પહેલો પર વારંવાર ભાર મૂક્યો હતો, જેનાથી બાળકોમાં પોષણ પર સકારાત્મક અસર થશે. આ સંદર્ભમાં પ્રધાનમંત્રીએ કેન્દ્ર અને રાજ્ય સરકારોની તમામ યોજનાઓ વચ્ચે સમન્વય સ્થાપિત કરવા અપીલ કરી છે, જે પોષણ સંબંધિત આ પ્રકારની યોજનાઓ પર પ્રત્યક્ષ કે પરોક્ષ અસર ધરાવે છે. તેમણે જણાવ્યું હતું કે, બાળકોમાં પોષણ સાથે સંબંધિત મહત્ત્વ અંગે સમાજમાં જાગૃતિ વધારવાની જરૂર છે, જેથી ઇચ્છિત પરિણામો હાંસલ થાય. તેમણે આ જાગૃતિ લાવવા અનૌપચારિક માધ્યમોનો ઉપયોગ કરવાનાં મહત્ત્વ પર પણ ભાર મૂક્યો હતો.
પ્રધાનમંત્રીએ દેવઘરના સત્સંગ આશ્રમના આચાર્યદેવ અશોક રંજન ચક્રવર્તીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ દેવઘરના સત્સંગ આશ્રમના આચાર્યદેવ અશોક રંજન ચક્રવર્તીના નિધન પર ઊંડું દુઃખ વ્યક્ત કર્યુ છે. પોતાના એક ટ્વીટમાં પ્રધાનમંત્રીએ કહ્યુંઃ “દેવઘરના સત્સંગ આશ્રમના આચાર્યદેવ અશોક રંજન ચક્રવર્તી સમાજ માટે પોતાની નિઃસ્વાર્થ સેવા માટે હંમેશા યાદ કરવામાં આવશે. તેઓ શિક્ષણ, આરોગ્ય, સામાજિક ન્યાય તથા સશક્તીકરણ પ્રત્યે ઉત્સાહી હતા. દુઃખની આ ઘડીમાં, તેમના તમામ ભક્તોની સાથે મારી સંવેદનાઓ છે. ઓમ શાંતિ”
જમ્મુ-કાશ્મીરના યુવાનો પ્રધાનમંત્રીને મળ્યા

જમ્મુ તથા કાશ્મીરના 240થી વધુ યુવાનોએ આજે (6-1-2016) પ્રધાનમંત્રી શ્રી નરેન્દ્ર મોદી સાથે મુલાકાત કરી. આ યુવાનો ‘વતન કો જાનો’ કાર્યક્રમના ભાગના રૂપમાં દિલ્હીની યાત્રા પર હતા. આ યાત્રાનું આયોજન ગૃહ મંત્રાલયે રાજ્ય સરકારના સહયોગથી કર્યું છે. યુવાનોના દળમાં 15 થી 24 વર્ષના યુવાનો હતા અને એમાંથી મોટા ભાગે આતંકવાદ પ્રભાવિત પરિવારો, અનાથાશ્રમો અને સમાજના નબળા વર્ગોમાંથી હતા. યુવાઓને 7 રેસકોર્સના પંચવટી લૉનમાં પ્રધાનમંત્રી સાથે અડધો કલાકથી વધુ સમય સુધી વાતચીત કરી. યુવાનોના પ્રશ્નોના જવાબમાં પ્રધાનમંત્રીએ ભારતના વિકાસમાં પોતાના વિઝનની વિસ્તારથી જાણકારી આપી, ખાસ કરીને જમ્મુ તથા કાશ્મીર રાજ્યની બાબતમાં તેમણે કહ્યું કે જમ્મુ-કાશ્મીરમાં પર્યટનની અપાર ક્ષમતા છે જે લોકો માટે સમૃદ્ધિ લાવશે. તેમણે કહ્યું કે કેન્દ્ર સરકાર આખા રાજ્યમાં ભૌતિક અને ડિજિટલ સંપર્ક સુનિશ્ચિત કરવા માટે કાર્ય કરી રહી છે. પ્રધાનમંત્રીએ દેશના સમગ્ર વિકાસ માટે પોતાના વિઝનની બાબતમાં વિસ્તારથી જણાવ્યું. આમાં 2022 સુધી બધા માટે મકાનનું વિઝન પણ સામેલ છે. યુવાનોએ પ્રધાનમંત્રીના વક્યવ્ય અને પ્રશ્નોનો ઉત્સાહથી ઉત્તર આપ્યો. યુવાનોએ દિલ્લીની જેમ આધુનિક અવસંરચનાની સાથે જમ્મુ-કાશ્મીરમાં પ્રગતિની ઈચ્છા વ્યક્ત કરી. પ્રધાનમંત્રીએ યુવાનોને હાઈ ટી માટે આમંત્રિત કર્યા.
પ્રધાનમંત્રીએ જાણીતા ઉદ્યોગપતિ શ્રી રાહુલ બજાજના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા ઉદ્યોગપતિ શ્રી રાહુલ બજાજના નિધન પર ઘેરા શોકની લાગણી વ્યક્ત કરી છે. એક ટ્વિટમાં, પ્રધાનમંત્રીએ કહ્યું; "શ્રી રાહુલ બજાજજીને વાણિજ્ય અને ઉદ્યોગની દુનિયામાં તેમના નોંધપાત્ર યોગદાન માટે યાદ કરવામાં આવશે. વ્યવસાય ઉપરાંત, તેઓ સમુદાય સેવા પ્રત્યે ઉત્સાહી હતા અને એક મહાન વાર્તાલાપવાદી હતા. તેમના નિધનથી દુઃખી છું. તેમના પરિવાર અને મિત્રો પ્રત્યે સંવેદના. ઓમ શાંતિ. " " …
પ્રધાનમંત્રી શ્રી નરેન્દ્ર મોદી અને ફિલિપાઈન્સના રાષ્ટ્રપતિ મહામહિમ શ્રી ફર્ડિનાન્ડ માર્કોસ જુનિયર વચ્ચે ટેલિફોન પર વાત થઈ

પ્રધાનમંત્રી શ્રી નરેન્દ્ર મોદીએ આજે ફિલિપાઈન્સના પ્રમુખ મહામહિમ શ્રી ફર્ડિનાન્ડ માર્કોસ જુનિયર સાથે ફોન પર વાત કરી. પ્રધાનમંત્રીએ મહામહિમ માર્કોસ જુનિયરને ફિલિપાઈન્સના 17મા રાષ્ટ્રપતિ તરીકે ચૂંટવા બદલ અભિનંદન પાઠવ્યા હતા. બંને નેતાઓએ દ્વિપક્ષીય જોડાણના વિવિધ ક્ષેત્રોની સમીક્ષા કરી અને તાજેતરના વર્ષોમાં બંને દેશો વચ્ચેના સહકારની ઝડપી વૃદ્ધિ પર સંતોષ વ્યક્ત કર્યો. પ્રધાનમંત્રીએ ભારતની એક્ટ ઈસ્ટ પોલિસી અને તેના ઈન્ડો-પેસિફિક વિઝનમાં ફિલિપાઈન્સ ભજવે છે તે મહત્વની ભૂમિકાનો પુનરોચ્ચાર કર્યો અને દ્વિપક્ષીય સંબંધોને વધુ વિસ્તૃત કરવાની ઈચ્છા વ્યક્ત કરી. પ્રધાનમંત્રીએ રાષ્ટ્રપતિ ફર્ડિનાન્ડ માર્કોસ જુનિયરને ફિલિપાઈન્સના વિકાસ માટેની તેમની યોજનાઓ અને પ્રોજેક્ટ્સમાં ભારતના સંપૂર્ણ સમર્થનની ખાતરી પણ આપી હતી.
પ્રધાનમંત્રી શ્રી નરેન્દ્ર મોદીએ ઇન્ડોનેશિયાનાં મહામહિમ રાષ્ટ્રપતિ જોકો વિડોડો સાથે ટેલિફોન પર વાતચીત કરી

પ્રધાનમંત્રી શ્રી નરેન્દ્ર મોદીએ પ્રજાસત્તાક ઇન્ડોનેશિયાનાં રાષ્ટ્રપતિ મહામહિમ જોકો વિડોડો સાથે આજે ટેલીફોન પર વાત કરી હતી. ઇન્ડોનેશિયાનાં સુલાવેસી વિસ્તારમાં તાજેતરમાં આવેલા ધરતીકંપ અને સુનામીમાં સેંકડો નાગરિકોએ જીવ ગુમાવ્યાં છે, જેનાં પર પ્રધાનમંત્રીએ પોતાનાં અને ભારતનાં નાગરિકો તરફથી ઊંડા દુઃખની લાગણી વ્યક્ત કરી હતી. પ્રધાનમંત્રીએ આ જીવલેણ કુદરતી આપત્તિને કારણે મોટાં પાયે સર્જાયેલી ખાનાખરાબીથી ઊભા થયેલા વિવિધ પડકારોનો સામનો કરવા ઇન્ડોનેશિયાનાં લોકોની હિમ્મત અને ધૈર્યની પ્રશંસા કરી હતી. ઇન્ડોનેશિયાએ આંતરરાષ્ટ્રીય સહાય માટે અપીલ કરી છે, જેનાં પ્રતિસાદરૂપે ઇન્ડોનેશિયાનાં દરિયાઈ પડોશી દેશ અને મિત્ર રાષ્ટ્ર સ્વરૂપે ભારત શક્ય તમામ મદદ કરવા તૈયાર હોવાનું પ્રધાનમંત્રીએ જણાવ્યું હતું. રાષ્ટ્રપતિ વિડોડોએ આશ્વાસન અને મદદ કરવાની તૈયારી બદલ પ્રધાનમંત્રીનો આભાર માન્યો હતો. બંને નેતાઓ સંમત થયા હતાં કે, ભારતની રાહત સહાયની વિગતો પર રાજદ્વારી અને સત્તાવાર માધ્યમો મારફતે કામ કરવામાં આવશે.
પ્રધાનમંત્રીએ બોટાદમાં સૌની યોજના સાથે સંબંધિત વિવિધ પ્રોજેક્ટ લોન્ચ કર્યા

પ્રધાનમંત્રી શ્રી નરેન્દ્ર મોદીએ આજે બોટાદમાં સૌની (સૌરાષ્ટ્ર નર્મદા અવતરણ ઇરિગેશન) યોજનાનો ફેઝ-1 (લિન્ક 2) રાષ્ટ્રને સમર્પિત કર્યો હતો. તેમણે સૌની યોજનાના ફેઝ 2 (લિન્ક 2)નું શિલારોપણ પણ કર્યું હતું. અગાઉ તેમણે બટન દબાવીને ક્રિષ્ના સાગર જળાશયમાં નર્મદાના નીરનું સ્વાગત કર્યું હતું અને પુષ્પો અર્પણ કર્યાં હતા. તેમણે જનસભાને સંબોધતા પાણીને કુદરતની પવિત્ર ભેટ ગણાવી હતી. તેમણે કહ્યું હતું કે, નર્મદા મૈયાના આશીર્વાદ સાથે તેના નીર સૌરાષ્ટ્રમાં પહોંચ્યા છે. તેમણે જણાવ્યું હતું કે, આ અનેક પ્રયાસોનું પરિણામ છે અને તેનો ખેડૂતોને લાભ થશે. તેમણે મધ્યપ્રદેશનાં મુખ્યમંત્રી શ્રી શિવરાજસિંહ ચૌહાણની નદીના પાણીના સંરક્ષણ અને નર્મદા પર તેમણે કરેલી કામગીરીની પ્રશંસા કરી હતી. તેમણે ટપક સિંચાઈ પદ્ધતિનાં વિસ્તૃત ઉપયોગ માટે અપીલ કરી હતી અને જણાવ્યું હતું કે, કેન્દ્ર સરકાર કૃષિ ક્ષેત્રમાં આવક બમણી કરવાની દિશામાં મદદ કરવા કામગીરી કરી રહી છે.
પ્રધાનમંત્રી શ્રીએ પૂંચમાં અકસ્માતને કારણે થયેલા જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પૂંચમાં એક માર્ગ અકસ્માતમાં થયેલા જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રી શ્રીએ પરોપકારી અને માનવતાવાદી બિલ્કીસ એધીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પરોપકારી અને માનવતાવાદી બિલ્કીસ એધીના નિધન પર શોક વ્યક્ત કર્યો છે. શ્રી મોદીએ કહ્યું કે માનવતાવાદી કાર્ય માટે તેમનું જીવનભરનું સમર્પણ વિશ્વભરના લોકોના જીવનને સ્પર્શે છે. એક ટ્વિટમાં, પ્રધાનમંત્રી શ્રીએ કહ્યું; "બિલ્કીસ એધીના નિધન પર મારી નિષ્ઠાપૂર્વક સંવેદના. માનવતાવાદી કાર્ય માટેના તેમના જીવનના સમર્પણથી તેમણે વિશ્વભરના લોકોના જીવનને સ્પર્શ્યું. ભારતના લોકો પણ તેમને પ્રેમથી યાદ કરે છે. તેમના આત્માને શાંતિ મળે."
પ્રધાનમંત્રીએ નાગાલેન્ડના લોકોને તેમના રાજ્યપદ દિવસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નાગાલેન્ડના લોકોને તેમના રાજ્યપદ દિવસની શુભેચ્છા પાઠવી છે પ્રધાનમંત્રી કહ્યું કે, “નાગાલેન્ડના લોકોને રાજ્યપદ દિવસે શુભકામના, રાજ્ય તેના કુદરતી સૌંદર્ય અને પ્રતિભાસંપન્ન નાગરિકો માટે જાણીતું છે, કે જેઓ પ્રગતિની નવી ઊંચાઈઓ તરફ રાજ્યને લઈ જશે.”
પ્રધાનમંત્રી શ્રીએ ‘PM સ્મૃતિચિહ્નોની હરાજી’ માટેના ઉત્સાહની પ્રશંસા કરી

પ્રધાનમંત્રી શ્રી નરેન્દ્ર મોદીએ પ્રધાનમંત્રી સ્મૃતિચિહ્નોની હરાજી માટેના વર્તમાન ઉત્સાહ માટે ખુશી વ્યક્ત કરી છે. તેમણે બધાને, ખાસ કરીને યુવાનોને, હરાજી થઈ રહેલી ભેટો પર નજર રાખવા અને કુટુંબ અને મિત્રોને ભેટ આપવા વિનંતી કરી. પ્રધાનમંત્રી શ્રીએ ટ્વિટ કર્યું: “છેલ્લા કેટલાક દિવસોથી પ્રધાનમંત્રી સ્મૃતિચિહ્નોની હરાજી પ્રત્યેના ઉત્સાહથી હું ખુશ છું. પુસ્તકોથી લઈને આર્ટ વર્ક્સ, કપ અને સિરામિક્સથી લઈને પિત્તળના ઉત્પાદનો સુધી, તે હરાજી સુધીના વર્ષોમાં મને પ્રાપ્ત થયેલી ભેટોની સંપૂર્ણ શ્રેણી છે. pmmementos.gov.in/#/“ “પ્રધાનમંત્રી સ્મૃતિચિહ્નની હરાજીમાંથી મળેલી રકમ નમામી ગંગે પહેલમાં જશે. હું તમને બધાને, ખાસ કરીને યુવાનોને વિનંતી કરીશ કે હરાજી થઈ રહેલી ભેટો પર એક નજર નાખો અને તમારા મિત્રો તેમજ પરિવારને પણ ભેટ આપો.
મંત્રીમંડળે દિલ્હી મેટ્રોના ચોથા તબક્કાના ત્રણ પ્રાથમિક કોરિડોર માટે ભંડોળની ફાળવણીમાં સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળ દ્વારા દિલ્હી મેટ્રોના ચોથા તબક્કાનીપરિયોજનામાં મંજૂરી પામેલા પ્રાથમિક કોરિડોર માટે ભંડોળની ફાળવણીની રૂપરેખામાં સુધારાને મંજૂરી આપવામાં આવી છે. આ કોરિડોરમાં (i) એરોસિટીથી તુઘલકબાદ (ii) આર.કે. આશ્રમથી જનકપુરી (પશ્ચિમ) અને (iii) મુકંદપુર- માજુપુરનો સમાવેશ થાય છે. જમીનની કિંમત માટે ભારત સરકાર (
પીએમએ પ્રથમ ઓલ ઈન્ડિયા ડિસ્ટ્રિક્ટ લીગલ સર્વિસ ઓથોરિટીઝ મીટના ઉદ્ઘાટન સત્રને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે પ્રથમ ઓલ ઈન્ડિયા ડિસ્ટ્રિક્ટ લીગલ સર્વિસ ઓથોરિટીઝ મીટના ઉદઘાટન સત્રને સંબોધન કર્યું., ભારતના મુખ્ય ન્યાયાધીશ જસ્ટિસ એન વી રમના, સુપ્રીમ કોર્ટના ન્યાયાધીશો જસ્ટિસ યુયુ લલિત, જસ્ટિસ ડી વાય ચંદ્રચુડ, કેન્દ્રીય મંત્રી શ્રી કિરણ રિજિજુ, શ્રી એસ.પી. સિંહ બઘેલ, સુપ્રીમ કોર્ટના અન્ય ન્યાયાધીશો, હાઈકોર્ટના મુખ્ય ન્યાયાધીશો, રાજ્ય કાનૂની સેવા સત્તામંડળ (